2014. gada 1. jūlijā Noteikumi Nr. 357

Rīgā (prot. Nr. 36 8. §)

**Grozījumi Ministru kabineta 2005. gada 18. oktobra noteikumos Nr. 779 "Noteikumi par vispārējās izglītības iestāžu pedagoģiskā procesa organizēšanai nepieciešamo obligāto dokumentāciju"**

Izdoti saskaņā ar

Vispārējās izglītības likuma

4. panta 17. punktu

Izdarīt Ministru kabineta 2005. gada 18. oktobra noteikumos Nr. 779 "Noteikumi par vispārējās izglītības iestāžu pedagoģiskā procesa organizēšanai nepieciešamo obligāto dokumentāciju" (Latvijas Vēstnesis, 2005, 168. nr.; 2012, 131. nr.) šādus grozījumus:

1. Izteikt 2.2. apakšpunktu šādā redakcijā:

"2.2. rotaļnodarbību saraksts. Atbilstoši izglītības iestādes īstenotajai izglītības programmai tajā ieraksta katrai vecuma grupai attiecīgajā dienā paredzētās rotaļnodarbības;".

2. Izteikt 2.11. apakšpunktu šādā redakcijā:

"2.11. izglītības programmas īstenošanai izmantojamās mācību literatūras saraksts, ko apstiprinājis izglītības iestādes vadītājs."

3. Izteikt 3.1. apakšpunktu šādā redakcijā:

"3.1. izglītojamā personas lieta. Tajā ieraksta personas lietas numuru, izglītojamā vārdu un uzvārdu, personas kodu, dzimumu, dzimšanas apliecības, pases vai personas apliecības numuru, izdošanas datumu un izdevējiestādi, ziņas par izglītojamā vecākiem vai tā likumiskajiem pārstāvjiem, izglītojamā deklarētās un faktiskās dzīvesvietas adresi, izglītības iestādes nosaukumu, iepriekšējā izglītības pakāpē apgūto izglītības programmu, ziņas par iestāšanos izglītības iestādē un izstāšanos no tās, izglītojamā mācību sasniegumus apgūtajā izglītības programmā;".

4. Izteikt 3.13. apakšpunktu šādā redakcijā:

"3.13. izglītības iestādes noteikts dokuments saziņai ar izglītojamā vecākiem. Par tā satura un formas atbilstību ētikas un estētikas normām ir atbildīga izglītības iestāde;".

5. Svītrot 4. punktā skaitļus "2.6., 2.7., 2.8., 2.10., 3.6.".

##### Ministru prezidente Laimdota Straujuma

##### Izglītības un zinātnes ministre Ina Druviete